দ্বাগ্স-পো-ব্কা'-ব্র্গ্যুদ
দ্বাগ্স-পো-ব্কা'-ব্র্গ্যুদ (তিব্বতি: དྭགས་པོ་བཀའ་བརྒྱུད, ওয়াইলি: dwags po bka' brgyud) বলতে তিব্বতী বৌদ্ধধর্মের ব্কা'-ব্র্গ্যুদ ধর্মসম্প্রদায়ের সেই সমস্ত শাখা গোষ্ঠীগুলিকে একত্রে বলা হয়ে থাকে, যেগুলি বিখ্যাত তিব্বতী বৌদ্ধ পণ্ডিত স্গাম-পো-পা-ব্সোদ-নাম্স-রিন-ছেনের শিক্ষা অনুসরণ করে তৈরী হয়েছে। স্গাম-পো-পা-ব্সোদ-নাম্স-রিন-ছেন তিব্বতে দ্বাগ্স-পো-ল্হা-র্জে (তিব্বতি: དྭགས་པོ་ལྷ་རྗེ, ওয়াইলি: dwags po lha rje) বা দ্বাগ্স-পো অঞ্চলের চিকিৎসক নামে পরিচিত ছিলেন বলে সেইখান থেকেই দ্বাগ্স-পো-ব্কা'-ব্র্গ্যুদ নামের উদ্ভব হয়েছে।